
Күз мезгіліне арналған тақпақтар

Сап - сары маңай,
Сап - сары тоғай.
Соңғы әнін айтып,
Құс кетті қайтып.

Қарашы күз келді, күз келді
Жапырақ жауыпты іздерді.
Құс біткен керуен тізеді,
Қара бұлт қабағын түйеді.

Алтын, сары, қызыл, көк,
Алуан – алуан жапырақ.
Күзгі бақта күлімдеп,
Көз тартады атырап.

Қоңыр салқын тарады
Қойнаулар мен сайлардан,
Қаздар қайтып барады,
Қайтқан елдей жайлаудан.

Соңғы шуақ төгіліп,
Жалқынданып тұр аймақ.
Ақ сәулеге шомылып,
Жапырақтар жүр ойнап.

Күз келді Келді міне күз,
Айнала сары түс.
Керемет, тамаша,
Қандай әсем күз.

Жеміс-жидек пісті,
Қамбаға астық түсті.
Қызу жұмыс басталып,
Жинап алды жан салып.



Көктен көзін бір алмай,
Қызғылт тартты кәрі құз...
Жер қызығын қия алмай,
Маужырап тұр сары күз...

Думан толы асқарлы
Күз мезгілі басталды.
Күз әуені кеп жетті,
Әнге бөлеп жастарды.

Нұрға бөлеп өмірді,
Жырға бөлеп көңілді,
Жарқыраған сәулелі
Күз әуені төгілді.

Жұлдыз туып таң алды,
Әнге орап ғаламды,
Сазды әуен шаттыққа
Бөледі бар адамды.

Әуенге еріп сиқырлы,
Айтылды ән боп сыр қилы.
Күзгі әуен жастардың
Жүрегіне нұр құйды.

Нұрға бөлеп өмірді,
Жырға бөлеп көңілді,
Жарқыраған сәулелі
Күз әуені төгілді.

Сұр бұлт түсі суық қаптайды аспан,
Күз болып, дымқыл тұман жерді басқан.
Білмеймін тойғаны ма, тоңғаны ма,
Жылқы ойнап, бие қашқан, тай жарысқан.

Жасыл шөп, бәйшешек жоқ бұрынғыдай,
Жастар күлмес, жүгірмес бала шулай.
Қайыршы шал-кемпірдей түсі кетіп,
Жапырағынан айрылған ағаш, қурай.

Біреу малма сапсиды, салып иін,
Салбыраңқы тартыпты жыртық киім.
Енесіне иіртіп шуда жібін,
Жас қатындар жыртылған жамайды үйін.

Қаз, тырна қатарланып қайтса бермен,
Астында ақ шомшы жүр, ол бір керуен.
Қай ауылды көрсең де, жабырқаңқы,
Күлкі-ойын көрінбейді, сейіл-серуен.

Кемпір-шал құржаң қағып, бала бүрсең,
Көңілсіз қара суық қырда жүрсең.
Кемік сүйек, сорпа-су тимеген соң,
Үйде ит жоқ, тышқан аулап, қайда көрсең.

Күзеу тозған, оты жоқ елдің маңы,
Тұман болар, жел соқса, шаң-тозаңы.
От жақпаған үйінің сұры қашып,
Ыстан қорыққан қазақтың құрысын заңы.

Күз келді, алақай!
Алтын келді далаға.
Дәні бітік бидайды,
Құйып жатыр қамбаға.

Молшылыққа бөлеген,
Күз айы неткен ырысты ең?
Біздерді қауыштыратын,
Ыстық ұя мектеппен.

Шөп сарғайып,
Ағаш қурап,
Гүлдер де солады.
Жаңбыр жауып,
жел соғады.
Бұзылады табиғат.


Қыс мезгіліне арналған тақпақтар

Жапалақтап ала қар
Жауды күнде қайталап,
Қырға шықты балалар,
Шаңғыларын арқалап.

Жұлдыз болып ағамыз
Ақ мамықтың үстімен.
Біз спортшы боламыз,
Үлгі аламыз күштіден.

Қуаныштың бүгінгі
Басылмайды ыстығы.
Жылдамырақ жүруді
Үйретеді қыскүні!

Қыс келді міне өмірге,
Жаңа жылменен бірге.
Жаңа жылдың қызықтары,
Сыйлық әкелді бізге!

Далада қар борайды,
Ақ мамыққа орайды
Мұз болады, қатады
Жып жылтыр боп жатады.

Аппақ қар да жауады,
Ақ мамыққа толады,
Аяз ата келеді,
Сыйлықтарын береді.


Аққала мен ақ бала,
Сырғанайды сырғанақта.
Жаздым тақпақ бәріне,
Ақ қыс сұлу ақ өлең.
Ақ бала жасады аққала.
Ақ қар жатыр далада.
Балалар шықты далаға,
Ойнап, күліп жүр енді.
Шаналармен озады,
Аққаланы соғады.


Түнімен долы дауыл құрыстаған
секілді арыстандай жыны ұстаған.
Жамылып ақ көрпесін енді ғана
маужырап байтақ дала тыныстаған.

Қалыпты қарауылда жыңғыл, құрақ,
іліп ап ақ мамықтан бір-бір тұмақ.
Мәз болып жас баладай, айналаға
қарайды әр бұтадан күн жылтырап.

О, алақай қыс келді,
Бізге қуаныш әкелді.
Дала қарға оранды,
Бала біткен қуанды.

Елемейді ешкімде,
Суық пенен боранды.
Күні бойы тынбайды,
Суығына тоңбайды.
Кіріп келді қыс айы,
Көп күттік бұл айды.

Қыста жауар аппақ қар,
Ұшар шанада балалар.
Аспан аппақ жер тайғақ,
Жауар тағы қар аппақ.

Жапалақтап ала қар
Жауды күнде қайталап,
Қырға шықты балалар,
Шаңғыларын арқалап.


Жұлдыз болып ағамыз
Ақ мамықтың үстімен.
Біз спортшы боламыз,
Үлгі аламыз күштіден.

Қуаныштың бүгінгі
Басылмайды ыстығы.
Жылдамырақ жүруді
Үйретеді қыс күні!

Ауыл маңы қар аппақ,
Қызықтар көп не түрлі.
Ақ дәптерді парақтап,
Қыс отырған секілді.

Аралайды бақшаны,
Үзілмейді жақсы әні.
Гүлденеді бақшалар,
Жауса жаусын ақша қар.

Жауды,міне қар аппақ,
Айналаның бәрі аппақ.
Жасырыпты жолдарды,
Тегістепті оларды.

Үстін жауып көлдердің,
Бетін бүркіп белдердің.
Жастық етіп тауды асқақ,
Жантайыпты жамбастап.

Уақыт мол бөлеміз,
Қыс қызығын көреміз.
Сары аязға шыңдалып,
Шымыр болар денеміз.





Көктем мезгіліне арналған тақпақтар

Жасыл көктем келеді
Самал беттен өбеді.
Көкте бұлттар көбейсе
Мөлдір тамшы төгеді.

Тамшы,тамшы,тамшылар
Көгерді ағаш, тал шынар.
Тамшылардан өнетін
Тамаша гүлдер бар шығар.

Көктем болды алақай,
Қуанар барлық балақай.
Көктемде жаңбыр болады,
Бақшаға гүлдер толады.

Бақшаларға гүл егіп,
Жемістерді тереміз.
Дала жасыл түске еніп,
Көктем мезгілі келіпті.

Кун шуағын шашады,
Жауын да жауып алады.
Көктем келіп жеткенде,
Ағаштар бүршік жарады.

Көлде аққу, көкте қаз,
Орман да бұлбұл сайраған.
Көптен күткен көктем кеп,
Құлпырып дала жайнаған.

Бүршік шашып, жапырақ ашып,
Даланы гүлдер басады.
Сұлу көктем есігін ашып,
Шуағын бізге шашады.



Көктем келсе табиғат құлпырады,
Жүректерге ғажайып сыр тұнады.
Гүлге толып айнала күн жарқырап
Жанарларда қуаныш нұр тұрады.

Көктем келді,күн шығып,
Айлар,күндер тұр күліп.
Тура анам секілді,
Мейрімді боп тұр күліп.

Бақшаларға гүл егіп,
Жемістерді тереміз.
Дала жасыл түске еніп,
Көктем мезгілі келіпті.

Көктем келді, көктем келді.
Жадыраған жайнаған.
Шашыраған сәулесімен,
Жасыл көктем сайраған.

Самал беттен өбеді,
Көкте бұлттар көбейді.
Құстар да жетер ән салып,
Көгілдір нұрға тамсанып.

Көктем келіп қуандым,
Құрал-сайман қолға алдым.
Ұямды мен салайын,
Ұрпағымды жалғайын!

Жадыраған көктем келді,
Жер анамыз көктер енді.
Ағаштарда бүршік атып,
Жасылданды бөктерлерде.





Наурыз келді-жыл келді
Табиғатта өзгерді
Тіршіліктің иесі
Жылулықты сезгендей.

Көктем келді тамаша
Далаға бір қараса
Бұлбұл құстар сайрайды
Күн шуағын төгеді
Менің туған жеріме
Тең келмейді ештене.

Көктем күні әдемі,
Жерде гүлдер өскенде.
Көктем күні әдемі,
Жерде шөптер өскенде.

Көктем күні шуақты,
Гүлдер, шөптер қуатты.
Ешкі, төлдер туады,
Барлық бала қуанды.

Көктем келді өлкеме,
Табиғатым тамаша.
Гүл қаптады бөктерді,
Нұрға толды айнала.

Бүршік жарып ағаштар
Құстар ұя салады.
Сылдыраған бұлақтар
Ағып бара жатады.

Көктем келді құлпырып,
Арықтардан су ақты.
Мал төлдеді мыңғырып,
Бәйшешектер гүл ашты.



Наурыз мейрамына арналған тақпақтар

Қазағым, наурызың құтты болсын,
Көтерген шаңырағың биік болсын.
Тілектері ұлтымның қабыл болып,
Жақсылығын бір Алла иіп тұрсын.

Наурыз тойы- ақ батаның бастауы,
Береке мен бірліктің жалғасуы.
Жеті түрлі қасиетті дәмменен,
Байтақ елдің бір толады астауы.

Наурыз келіп көктем сазы білінер,
Ойнап- күлген жас балалар жүгірер.
Жаңа жылы қазақ деген ұлы елдің,
Наурыз ай шаттықпенен нұр берер.

Гүлі шығып дала жайнап құлпырған,
Далам қандай тамаша еді ән тұңған.
Бусап жатыр далам бүгін терлене,
Баурайынан қары кетіп құрсанған.

Алтын күні шуақ шашып аспаннан,
Жаңа жылым жыр думанмен басталған.
Ақ дастархан жайып қазақ төріне,
Ақ ниетпен үлкендерден бата алған.

Қазағымның жаңа жылы келгенде,
Елім менің қуанышта жүргенде.
Мендегі өлең тау суындай тасыйды,
Қазағымның шаттық жүзін көргенде.



Наурыз келді ал тойлаңдар, жараңдар,
Келген мына мерекеге қараңдар.
Шашу шашып ақ жаулықты әжелер,
Тойда бүгін ойнап- күліп тараңдар!

Өлкеме Наурыз келді, көктем келді,
Құлпырып гүлге орап көк пен жерді.
Халқымның салт-дәстүлерін аялаған,
Арманы асқақтады көптен бергі.

Жаңа жылым келіп жетті аңсаған,
Басқа ұлттармен татулыққа жар салған.
Дәстүрімен мақтанамын елімнің,
«Мен қазақ!»- деп дүниеге жар салам.

Наурыз көктем, наурыз жыр,
Ана мейрім, шуақ нұр.
Жан иесін жаңартқан,
Аққан бұлақ, нәзік сыр.

Жаңартып сана, салтымды,
Қуантқан барша халқымды.
Наурыз тойы – ел тойы,
Ғасырдан асыр даңқыңды.
Ән болып асыл,
Даңқыңды асыр,
Ғасырдан ғасыр.

















Армысың, Наурыз!

Салтымен Ата-Бабаның,
Жаңғырды жаңа заманым!
Тіршілік басы, о, Наурыз!
Қайырлы болғай қадамың!

Бұлдасам басым пұлысың!
Қасиетімнің ұлттық құнысың!
Өзіңсіз мынау қазақтың,
Көрген де күні құрысын!

Аңсап бір күтсем ардағым!
Аңсап бір күтсем ардағым!
Қолымды созсам арманым!
Тұманды түндер қапыда,

Көз жазып сенен қалғаным!
Өткен де күннің шатағы,
Батады жанға!  Батады!
«Тарқады Наурыз!» - деген күн,

Шағылып тауы Бабамның
Жуылды-ау жаспен сақалы!
Заман да заман! Заман-ай!
Дау салып қайтем саған-ай!

Қамшысы қолда шолтаңдап,
Халқымның қалған сорыңа,
Шолақ белсендінің заманы-ай!
Еңтелеп үйге ене алмай,

Үлкенге сәлем бере алмай...
Көрісе келген көршімнің,
Ұсынған қолың сан қақтым,
Шын беріп тұр деп сене алмай!



Арыстан сынды өр кеуде,
Сұлап та түстің көлбеуге!
Көріспек қайда,  кеш, бауырым! -
Наурыз күн сенің жүзіңді,

Тырысып бақтым көрмеуге!
Көзімнің алды мұнар-ды...
Ұмыта алмаспын мен бұларды!
Наурызсыз өтті қанша жыл,

«Наурызым! Сені табамын!»
Наурызым! Байлық, берекем!
Өзіңмен ғана ел екем!
Береке, байлық сен жоқта,

Бойым жетпейтұғын жер екен!
Ақтарыла айтам ағымнан:
«Айырылдым ба, - деп -  бағымнан!?»
Аңыраған шақта сен жеттің!

Мереке басы - о, Наурыз!
Сен келген күнің - ырыс, құт, -
ақ түйем қарны жарылған!
Көңілім - дария шалқыған!

Қорғасын жаным балқыған!
Сарғая күткен өзіңді,
Сәлем ал қазақ халқынан!
Сындырып сенсіз сағымды,

Байлаппын қолдан бағымды!
Аңғалдау халық бұл қазақ...
Кешірген болсаң, төрге шық,
Берейін түсіп тағымды!!!
Салтымен Ата-Бабамның
Жаңғырды қайта заманым!
Тіршілік басы, о, Наурыз,
Қайырлы болғай қадамың!!!

Наурыз келді

Жан дүниең ерекше күйге енетін,
Күн сәулесі жып-жылы нұр беретін,
Жер төсінен тіршілік нәрін алып,
Балауса гүл ерекше түрге енетін
Жыл бастауы дүркіреп Наурыз келді!

Сары белде бусантып сағым жатыр,
Жылғалардан ағатын су да мөлдір.
Ту биенің төсінен уыз емген,
Жас құлынның шабысы күлдір-күлдір
Жыл бастауы дүркіреп Наурыз келді!

Тұрыс басқа, жүрісі одан өткен,
Аш беліне оралып бұрым жеткен.
Сұлу жанның еркелеп күлген сәті,
Талай жанның ұйқысын тәркі еткен
Жыл бастауы дүркіреп Наурыз келді!

Жігіттер жүр бәйгесін баптап қырда,
Ертең көкпар, айтылар талай жыр да,
Қалындыққа жолыққан күйеу жігіт,
Женгесіне сыйлапты алтын сырға
Жыр бастауы дүркіреп Наурыз келді!

Кимешігі жарасып ақ жүзіне,
Анашым жүр, пейілі ел үстінде,
Сон-ооу төбе басында жиын құрған,
Ақсақалдар-абыздар пір емес пе,
Жыл бастауы дүркіреп Наурыз келді !


О, Жаратқан халқыма жігер берші,
Қыдыр ата, бақ тілер, асыл елші.
Қан жүгіріп құлпырған мына әлемге
Байтақ елім құт қонып, еркін енші
Жыл басталды – Ұлыстың ұлы күні!

Наурыз тілек!

Бұл кезде жарар долы өзен тас тығырығын,
Көнеден көші жалғасқан дәстүр. Ұлы күн!
Төбесіне кеп жайғасқан қыран қазақсың,
Тектіліктің еш теңселмес хас тұғырының.

Қалады ұзап кететін жылдан аз көрік,
Бірде мәз болып өтетін, бірде араз болып.
Тезіне бірге түседі шын татулықтың,
Дүдамал күнде жүргендер дүрдараз болып.

Көбесін сөгіп көк мұздың жылға аққан әні,
Сап тізген құстар қанатын бұлғап қағады.
Алты айдан қалған бір асым сүрлерін асап,
Жамау көңілді жамағат жырғап қалады.

Берілер дала тербетер қыр самалға ерік,
Жайдары көңіл шуақтан нұр сауар бөліп.
Жағасы, жеңі, етегі, тұлғасы аппақ,
Шапанын шешіп қара жер бусанар келіп.

Жүздерін жұрттың бұратын құбылаға нақ,
Іздерін аңдып, артынан шұғыла қадап.
Оң жақ қолының саусағы буынсыз келген,
Елдің арасын жүреді Қыдыр аралап.

Енді кешпеген қасірет қайраңы болсын,
Алаштың жұрты ақшуақ айнаны көрсін.
Қаймана қазақ, қадірлі Қыдыр атамыз,
Сенің де шаңырағыңның мейманы болсын!








Наурыз көктем

Күн оянды, әлемге нұрын шашып,
Түн оянды, жұлдызы жамырасып.
Сан әуенге толтырып төңіректі
Жер оянды, тіршілік әнге басып.

Тау оянды, маңдайы жіпсіп, терлеп,
Терін сүртті ақша бұлт жоғары өрлеп.
Серпіп тастап ақ шәлі орамалын,
Дала оянды, кестелеп гүлден өрнек.

Көкте ойнады найзағай қылыш сермеп,
Ұшқынымен от шашып, бұлтты түйреп.
Жасын төгіп жөңкілсе бұлттар көшіп,
Кемпірқосақ ізінше салады өрнек.

Ешбір жан жоқ бос жүрген іздеп ермек,
Өрмекші де үлгерген тоқып өрмек.
Қуануда, ұйқысы қанбаса да,
Жан-жануар жүгірген қорек іздеп.

Малшы үшін қауырт шақ малы төлдеп,
Ұя қамы құстар жүр шөпшек сүйреп.
"Наурыз келді - жыл басы",- деп шуласып,
Жар салуда қаңқылдап қаз бен үйрек.

Бос кетпес деп көктемгі еткен еңбек,
Кез келді деп қамданар, кетпен сермеп.
Айдың қарап күдікпен жатысына,
Шаруа жүр несібе хақтан тілеп.

Күн оянды десек ол ұйықтамапты,
Жаралғалы бір сәтке тоқтамапты.
Күлім қағып, нұр шашып кірпігінен,
Оятты енді бар әлем, табиғатты.



Аналар мерекесіне арналған тақпақтар

Теріп өмір жақұтын,
Алумен өмір тақұтын.
Құтты болсын мейрамың,
Сыйласын тағдыр бақытын.

Ұшан – теңіз тілектер көп тіл жетпес,
Адал ниет жүректер көп кірлетпес.
Соның бәрін саған тілеймін мейрамда,
Болсын бастан өмір бойы күн кетпес.

Әйел – сұлу, әйел – Ана, жалғаушы,
Бала өсіріп, тәрбиелеп барлаушы.
Мейрамыңыз құтты болсын, бақ берсін,
Отбасының жайын ойлап қамдаушы.

Әйел – сұлу, әйел – Ана, жалғаушы,
Арманымен әлем шарлап самғаушы.
Қанаттарың ешқашанда талмасын,
Көркемдіктің көрмесіндей таңдаушы.

Талмайсың бір күйбің тірлік өмірде,
Бала әкеліп, бақыт сыйлап өмірге.
Мерекеге лайық жандар, әйелдер,
Ұрпақ жалғап жасай бергін, жеңілме.

Аналардың мейрамы күліп бақыт,
Келеді шуақ алып таңдар атып.
Гүлдей әсем жүздерің қартаймасын,
Таққаның болсын әркез алтын – жақұт.

Жетіңіз мерекеден мерекеге,
Бақытын молдан берсін өмір бөле.
Көктем қандай сұлу болса дәл сондай боп,
Гүлдей болып жайнаумен жетші 100 - ге.


Сүйіктім, құтты болсын мейрам күнің,
Ешқашан үзілмесін думанды үнің.
Құшақ – құшақ гүл сыйлайын, гүлдей жайна,
Шаттанып қуанатын күнің бүгін!
Мейрамыңда бақыт тілеп барамын,
Күн – кеудеге үміт отын жағамын.
Гүлдей әсем өмірің еш солмасын,
Ашық аспан, таудай болсын талабың.

Раушан гүлін сыйлаймын,
Мейрамыңмен құттықтап.
Өзгеге сені қимаймын,
Сенімен жаным жыр ұқпақ.
Жаныңда сенің тең келмес,
Әсемдігі гүлдің де.
Мейрамыңда тілеймін,
Шаттықпен күліп жүр күнде.

Естелік етем сыйымды,
Жаттатып жүрек жырымды.
Мейрамыңмен, сүйіктім,
Бөліскен менің сырымды.

Көктем қандай керемет еді көрікті,
Әсемдікті Алла саған бөліпті.
8 – наурыз күні құтты болсын,
Тапшы мәңгі сүйеу болар серікті.

Өмірде әсем тілек көп,
Жылуды жиған жүрек көп.
Құтты болсын мейрамын,
Жақынға жүрші тірек боп.

Аппақ бұлттай жүзіңнен айналайын,
Серік болсын оңыңнан туған айың.
Жылдарың жеңіс сыйлап келер күнге,
Келешекте құшақ ашсын күнің дәйім.


Белестерден белге от,
Өзендерден көлге өт.
Қызыққа толсын өмірің,
Бақыты қонған жерге жет!
Достарың мың сан болсын!
Өмірің гүл – сән болсын!
Мерекеде мерейлі,
Салғаның шатты ән болсын!

Аналардан шын мейірім көресің,
Талмай ескен өмір алып кемесін.
«Айналайын», «Ботам» деген сөзімен,
Қиындықтың талай шыңын жеңесің.
Жанға сенсең тек Анаға сенесің,
Анаменен сөгер бақыт көбесін.
Ауырмасын асыл, алтын Аналар,
Жаратқаным Аналарды демесін.
Ақ жаулықты Аналар қартаймасын,
Бақыттың нұры шалқып ортаймасын.
Тілегі баласына қабыл болып,
Әр күні қуаныштан той тойласын!


















Жаңа жылдық тақпақтар

Жаңа жыл – жаңа қадам, жаңа бағыт,
Болашақ сыйлайтындай жаңа бақыт.
Жақсылықтың белгісі, жаңа уақыт,
Келіп, міне, жатырмыз, қауқылдасып...

Бірге соғып бар әлемнің сағаттары,
Он екіні күтер, қалмай, тағаттары,-
Ғасырдың он екінші жылы келді,
Құстай ұшып, қырау шалған қанаттары!

Құтты болсын Жаңа жыл, барша қауым,
Құтқа орансын кең байтақ дархан елім.
Қазақтың пейіліне тарту етсін,
Табиғат ашық аспан, таң шапағын!

***
Жылдың әнін бастайын,
Аяз- Ата кеп қалды.
Майысады жас қайың,
Көтере алмай көп қарды.

Бақша іші мереке,
Ойын күлкі асқақ ән.
Жақсы әпкелер жаңа кеп,
Мерекені бастаған.

Жаңа жылды қарсы алдың,
Мініп алып күймеге.
Мен де бүгін ән салдым,
Араластым биге де.

Оралдың өлкеме,
Жаңа жыл армысың.
Оранды ақ көрпеге,
Асқар тау, қарлы шың.


Ақ қырауға малынған
Сақалы да мұрты да.
Аяз ата сағынған,
Сәлем бepді жұртына.

Безендіріп шыршаны
Жыл қуантты баршаны.
Той-маскарад басталды,
Аяз оны басқарды.

Аппақ тонға оранып,
Базарлықты мол алып.
Келді алыс сапардан,
Аяз ата оралып.

Қалып едік сағынып,
Kүтіп алдъқ жабылып.
Жолын қойдық жарық қып,
Шыршаларға шам іліп

Аяз Ата ойды қырды
Аралап жүр түгел шолып.
Қарсы алғалы жаңа жылды,
Ол да көптің бірі болып.

Қайда қызық болса думан, 
Аяз Ата сонда болды. 
Күндіз үйде ойнап бізбен, 
Балалармен бірге болды.

Тілеймін мен бар әлемге
Дос көп болсын жаңа-жыл
Ата-әже, ата-әже
Құтты болсын жаңа жыл

Жаңа жылым мол болсын
Басқан қадам оң болсын
Төрле, төрле жаңа жыл
Бізге құтты жол болсын.

***
Аяз –ата ақ сақалды,
Ақ таяқты паң ата,
Асып өтіп асқар тауды
Жеттің бізге таң ата

Жапалақтап ақша қар
Жауды күнде қайталап
Қырға шықты балалар
Шаңғыларын арқалап.

Қайда қызық думан болса,
Аяз ата сонда болды.
Балалармен бірге ойнап
Балалармен бірге қонды.

Аяз келді қаһарлы
Айналаны қар жапты.
Ақ тон киіп орман тұр
Дәл атамдай салмақты.

***
Жаңа жыл, жаңа жыл.
Жаңа жылда-жаңа жыр.
Жасыл шырша жанында
Жадырап бар бала жүр.

Тамаша.тамаша!
Шыршамыз тұр жараса.
Басында әсем жұлдызы
Көз тоймайды қараса.

Жасыл желек жамылған,
Асыл моншақ тағылған,
Miнe, сұлу шыршамыз.
Көптен күтіт, сағынған,
Кел, балалар, келіндер,
Тамашаны көріңдер.

***
Жаңа жыл Жаңа жыл
Жаңа жылға жаңа жыр
Жасыл шырша жанында
Билеп барлық бала жүр

Жаңа жылым мол болсын
Баскан қадам он болсын
Төрле Төрле Жаңа жыл
Бізге Құтты жыл болсын

Аяз ата келіп тұр,
Бизге сәлем беріп тұр.
Сақалының ұзыны-ай
Кесіп алсам шіркін-ай!!!

Жасыл желен жамылған,
Асыл моншақ тағылған.
Міне сұлу шыршамыз
Көптен күтіп сағынған.

Тілеймін мен бар әлемге
Дос көп болсын жаңа-жыл
Ата-әже, әке - шеше
Құтты болсын Жаңа жыл


Жылдың әнін бастайын,
Аяз- Ата кеп қалды.
Майысады жас қайың,
Көтере алмай көп қарды.

Бақша іші мереке,
Ойын күлкі асқақ ән.
Жақсы әпкелер жаңа кеп,
Мерекені бастаған.


Жаңа жылды қарсы алдың,
Мініп алып күймеге.
Мен де бүгін ән салдым,
Араластым биге де.

Оралдың өлкеме,
Жаңа жыл армысың.
Оранды ақ көрпеге,
Асқартау, қарлы шың.

Ақ қырауға малынған
Сақалы да мұрты да.
Аяз ата сағынған,
Сәлем бepді жұртына.

Безендіріп шыршаны
Жыл қуантты баршаны.
Той-маскарад басталды,
Аяз оны басқарды.

Аппақ тонға оранып,
Базарлықты мол алып.
Келді алыс сапардан,
Аяз ата оралып.

Қалып едік сағынып,
Kүтіп алдъқ жабылып.
Жолын қойдық жарық қып,
Шыршаларға шам іліп

Аяз ата ойды қырды
Аралап жүр түгел шолып.
Қарсы алғалы Жаңа жылды,
Ол да көптің бірі болып.
Қайда қызық болса думан,
Аяз ата сонда болды.
Күндіз үйде ойнап бізбен,
Балалармен бірге болды.

Қош келдің, жаңа жыл!

Ақ қар жапты даланы 
Ақ жамылды айнала
Жарқыратып шамдарын,
Шырша келді ортаға

Оралды өлкеме 
Жаңа жыл, армысың!
Оранды ақ көрпе
Асқар тау, қарлы шың.

Тоғай да, баулар да
Ақ күміс жамылды.
Дала да, таулар да
Өзіңді сағынды.

Әдемілеп біз ілген
Ойыншықтар тізілген
Қандай әсем шыршамыз.
Ән шырқайық баршамыз

Жаңа жыл!

Аспан жерге төгеді
Ақ күмісін уыстап
Жаңа жылда келеді
Бізге қарай жылыстап

Тамаша, тамаша,
Шыршамыз тұр жараса.
Басында әсем жұлдызы
Көз тоймайды қараса.

Жаңа жылда, балалар,
Тек қуаныш көріңдер.
Ауырмаңдар ешқашан,
Мықты болу өзіңнен.

Жаңа жылда, балалар,
Тек жақсылық көріңдер.
Жылау, ауру, жамандық
Қастарыңда болмасын

Сау болыңдар, балалар!
Қандай әсем шартарап!
Шаттық күйге бөлеп тұр.
Кәмпиттерін арқалап,

Аязата келіп тұр.
Мұз өрнектің бәрі асыл,
Оюларды аңғарам.
Қарағайдың жап-жасыл
Күйіне мен таңқалам.

Әкем таңдап әкелді
Ең үлпілдек шыршаны,
Иісі аңқыған шыршаны,
Жарқыраған шыршаны…
Жұпар иісі аңқыды,
Апамды да мәз қылды!

Жаңа жылда, балалар,
Тек қуаныш көріңдер.
Ауырмаңдар ешқашан,
Мықты болу өзіңнен.
Аязата ешкімді алаламас,
Шырша түбі сыйлықтан құры қалмас.
Қояндарға береді ойыншықтар
Жай емес ол ойыншық – жұмсақ қасқыр
Қорқақ емес ендігі қояндар да
Ойнайды олар, қолында бір – бір қасқыр.

Ауыл маңы қар аппақ,
Қызықтар көп не түрлі.
Ақ дәптерді парақтап,
Қыс отырған секілді.

Құтты болсын, жаңа жыл!

Ақ таяғын таянып,
Таңмен бірге оянып
Аяз ата келіп тұр
Ақ күпіге оранып,

Ал балалар билейік,
Ойнайық та, күлейік.
Аяз ата қуансын,
Доңғаланып жүрейік.

Көрдің бе Аяз Атаны?
Аппақ екен сақалы.
Аппақ екен мұрты да, 
Аппақ екен шапаны.

Аппақ, аппақ 
Жапалақтап
Қар жауады тынбастан.
Қалың орман

Қар жамылған
Маужырайды түнгі аспан.
Кел билейік, үйренейік
Ол келгенше Жаңа Жыр.

Құтты болсын, құтты болсын
Құтты болсын Жаңа жыл.

Жаңа жыл құтты болсын!

Жаңа жыл – жаңа қадам, жаңа бағыт,
Болашақ сыйлайтындай жаңа бақыт.
Жақсылықтың белгісі, жаңа уақыт,
Келіп, міне, жатырмыз, қауқылдасып…

Бірге соғып бар әлемнің сағаттары,
Он екіні күтер, қалмай, тағаттары,-
Ғасырдың он екінші жылы келді,
Құстай ұшып, қырау шалған қанаттары!

Құтты болсын Жаңа жыл, барша қауым,
Құтқа орансын кең байтақ дархан елім.
Қазақтың пейіліне тарту етсін,
Табиғат ашық аспан, таң шапағын!

Жаңа жыл туралы

Жасыл шырша орманнан,
Бізге арнайы келіпті.
Ойыншығын балалар,
Шыршаға әсем іліпті.

*******
Әсем шырша сәнденген,
Өз аңдарын күтеді.
Жаңа жылмен бірге біз,
Орманға кеп жетеді.

********
Тамаша, тамаша,
Шыршамыз тұр жараса.
Басында әсем жұлдызы,
Көз тоймайды қараса.

*******
Міне тағы келіп тұр,
Жаңа бір жыл балалар.
Жадыратып жер үстін
Төрімізге ол шыққан.

*******
Жүзімізге күлкі ойнап
Қанаттанды жанымыз.
Жаңа жылды біз тойлап
Шаттанамыз бәріміз.

********
Жаңа жылмен, жаңа жылмен,
Құттықтаймыз әрине.
Әкемізді, анамызды
Қонақтардың бәрін де!


Жаңа жыл (тақпақ)

Жылдың әнін бастайын,
Аяз- Ата кеп қалды.
Майысады жас қайың,
Көтере алмай көп қарды.

Бақша іші мереке,
Ойын күлкі асқақ ән.
Жақсы әпкелер жаңа кеп,
Мерекені бастаған.

Жаңа жылды қарсы алдың,
Мініп алып күймеге.
Мен де бүгін ән салдым,
Араластым биге де.

Оралдың өлкеме,
Жаңа жыл армысың.
Оранды ақ көрпеге,
Асқартау, қарлы шың.

Ақ қырауға малынған
Сақалы да мұрты да.
Аяз ата сағынған,
Сәлем бepді жұртына.

Безендіріп шыршаны
Жыл қуантты баршаны.
Той-маскарад басталды,
Аяз оны басқарды.

Аппақ тонға оранып,
Базарлықты мол алып.
Келді алыс сапардан,
Аяз ата оралып.

Қалып едік сағынып,
Kүтіп алдъқ жабылып.
Жолын қойдық жарық қып,
Шыршаларға шам іліп

Аяз Ата ойды қырды
Аралап жүр түгел шолып.
Қарсы алғалы жаңа жылды,
Ол да көптің бірі болып.
Қайда қызық болса думан, 
Аяз Ата сонда болды. 
Күндіз үйде ойнап бізбен, 
Балалармен бірге болды.

Тілеймін мен бар әлемге
Дос көп болсын жаңа-жыл
Ата-әже, ата-әже
Құтты болсын жаңа жыл

Жаңа жылым мол болсын
Басқан қадам оң болсын
Төрле, төрле жаңа жыл
Бізге құтты жол болсын.


Аяз –ата туралы тақпақтар

Аяз –ата ақ сақалды,
Ақ таяқты паң ата,
Асып өтіп асқар тауды
Жеттің бізге таң ата

Жапалақтап ақша қар
Жауды күнде қайталап
Қырға шықты балалар
Шаңғыларын арқалап.

Қайда қызық думан болса,
Аяз ата сонда болды.
Балалармен бірге ойнап
Балалармен бірге қонды.

Аяз келді қаһарлы
Айналаны қар жапты.
Ақтон киіп орман тұр
Дәл атамдай салмақты.



























Тәуелсіздік туралы тақпақтар

Жиырма жыл, жиырма жыл азаттық,
Өзімізді құрсаудан да босаттық.
Ақтадық біз ата-баба үмітін,
Қолда қазір көк ту менен бостандық.

Желтоқсанның қанды суық ызғары,
Қалың әскер қазағымды қорлады.
Тәуелсіздікті қолдаған жастардың
Отан үшін табандары тозбады.

Жүректе намыс оты лапылдаған,
Күш-жігері жастардың сарқылмаған.
Отан үшін олар шығып алаңға
Қарсы ағып өзендей тасқындаған.

Болмасам да сол кезде мен сеземін
Жүректе намыс оты сөнбегенін,
Ызғарына аяздың төзгендерін,
Бұл күннің оңайлықпен келмегенін.

Құтты болсын тәуелсіздік мерекесі,
Мықты болсын елімнің керегесі.
Татту-тәтті боп халқымыз әрқашан,
Кетпесін туған жердің берекесі.

Тәуелсіздік үшін тігіп бастарын
Желтоқсанда шықты алаңға жастарын
Әр ұрпақтың құрбандары жетерлік
Дербестікке кім сұрамақ басқа құн?

Кутты болсын тауелсиздик мерекемиз!
Мыкты болсын елімиздин керегеси.
Жүректе намыс оты лапылдаған,
Куш-жигери жастардын саркылмаган.



Али де шыгар аланга Отан ушин
Карсы аккан өзеннен отетиндер.
Журекте намыс оты сонбейди
Кезинде ызғарына аяздың төзгендей –ак
Тусинемиз, угамыз
Бул күннин онайлыкпен келмегенін.
елимиз тыныш, халкымыз аман болсын!

ЖЕЛТОҚСАН.

Алтыныңды айырбастап қолаға,
Отаныңды айналдырса молаға.
Өз тіліңді босағаға лақтырып,
Өз еліңде күн кешуге бола ма?!

Сол кешегі желтоқсанның аспанын,
Дүр сілкінтті жалын жұтқан жастарым.
Үнсіз қалса намыс өлер еді ғой,
Намыс өлсе керегі не басқаның.

Сен қазағым шыныменен ұлысың,
Ертең жайнап шығатұғын күн үшін.
Ұл – қызыңның қаны судай шашылды,
Бас алаңда басын тігіп тіл үшін.

ЖЕЛТОҚСАН.

Желтоқсан айы келгенде,
Қазақтың намысты ұл — қыздары,
Өмірлерін қатерге тіккенінде
Ақыры алып берді, олар бізге , 
 Мерекелі, тәуелсіздігімізді!

Ереуілде ит пен құсқа таланған,
Шырқыраған шындық іздеп ғаламнан.
Қазағымның қызыл қанын мәңгілік,
Жуғанымен кетіре алмас алаңнан.

Соның бәрін еске алатын шақ бүгін,
Құрбан қылды қарындастар пәктігін.
Құрбан қылды ғұмырларын боздақтар,
Табамыз деп ақиқаттын ақ туын.

Жеткенімше белім қанша бүгілді,
Сол аппақ ту – азаттығың бүгінгі.
Сол қыршындар жүрегімен көтерді,
Нар көтере алмайтұғын жүгіңді.

Гүлденген  Қазақстан!

Біз бақытты баламыз,
Тәуелсіз елдің ұланы.
Мәңгі жасап ,гүлденеміз,
Ұлы елдің қыраны.

Борыштармыз азат елдің таңына

Тәуелсіздік – деген ұлы сезімім,
Алла берген аманат.
Мен бір сонау әпкелердің көзімін,
Жүрер ме екен жазалап.

Менің үшін, балам үшін күрескен,
Азат таңды әперіп.
Егемен ел ертеңіне ілескем,
Мұнша бақты көтеріп!

Қара жерге жас тәнімен құлаған,
«Қазақпын» деп жазығы.
Желтоқсанның желін жұтып жылаған,
Құлағымда наз үні…

Аппақ таңның алақаны оятар,
Бал өмірім – жанымда.
Қиялымның тал шыбығы бүр атар,
…парызым бар– арымда…

Ол борышым өтелер ме өлмесем,
Бос сермемей қаламды.
Ұрпағымды ұлт тіліне көн десем,
Сөндірме деп санаңды.

Жатырымнан шыққан ұлым бүлінбей,
Тектілігін сақтаса.
Туған елдің бейнетіне бүгілмей,
«Абай жолын» жаттаса!


ТӘУЕЛСІЗДІК ЖАЙЛЫ ЖЫРЛАР

Қазағым, қуанамын мен ел үшін!
Әлемнің маңдайалды Беделісің.
Аққу – күй, Алатау – ән, дария-жыр,
Келісті кең пішілген кемел ісің.
Көз ашты гүл-жазира бақ көңілде,
Кең далам бақ жұлдызын тақты өңірге.
Арманы ата-баба орындалып,
Шалқып тұр Астананың қақ төрінде.
Талайдан келген еді жан алқымда,
Жүрдік біз Мәскеу-бидің дәл артында.
Еліміз еңсе тіктеп, болды бүгін
Қаймықпай келешекке қарар Тұлға!
Ақбұлақ жарып шықты ақ тақырдан,
Халықпыз жылы биік тақта тұрған.
Тарылып Кремльдің тас құшағы,
«Құдай…!» деп құтылдық-ау қақпақылдан.

Өткен күн өкініші ол батпандай,
Тынбадық ел намысын қорғап қалмай.
Туды ғой Тәуелсіздік тар құрсақтан,
Толықсып тоқсан әйел толғатқандай.
Ие боп жасампаздық жарасымға,
Айналды Елбасымыз дара шыңға.
Қалықтап ұя салды бейбіт құсы,
Астана ақ ордалы қаласында.
Сарылып күткеніміз ақ таң екен.
Тәуелсіз қазағымды мақтан етем.
Елтаңба, Көк туымды биік ұстап.
Әнұранды бас иіп жаттап өтем.

Сүйемін аспанын да, Күнін де мен.
Шаттығы бал жүзінен түрілмеген.
Қазақпыз – Тәуелсіздік таңы атқан.
Жастарымыз көңілді күлімдеген.
Болған ғой қазаққа осы далам нәсіп.
Еліме емірене болам ғашық.
Тәуелсіз, тағылымды ұлы Отаным
Барады келешекке қадам басып…

Тәуелсіз елім.

Тәуелсіздік – тартуы ол тәңірдің,
Тәуелсіздік – маңдайдағы бағым бұл.
Тәуелсіздік – сыбағасы халқымның,
Тәуелсіздік – таймайтұғын тағым бұл.

Тәуелсіздік – бабам берген аманат.
Тәуелсіздік   келешектің кепілі.
Тәуелсіздік жүрмін сені бағалап,
Тәуелсіздік өткен күннің өтілі.

Тәуелсіздік – тәубе екен бүгінде.
Тәуелсіздік – тәубе сенің барыңа,
Тәуелсіздік  әр сәбидің үнінде.
Тәуелсіздік  әр қазақтың жанында!









Тәуелсіз елім.

Тәуелсіздік – тартуы ол тәңірдің,
Тәуелсіздік – маңдайдағы бағым бұл.
Тәуелсіздік – сыбағасы халқымның,
Тәуелсіздік – таймайтұғын тағым бұл.

Тәуелсіздік – бабам берген аманат.
Тәуелсіздік   келешектің кепілі.
Тәуелсіздік жүрмін сені бағалап,
Тәуелсіздік өткен күннің өтілі.

Тәуелсіздік – тәубе екен бүгінде.
Тәуелсіздік – тәубе сенің барыңа,
Тәуелсіздік  әр сәби үнінде.
Тәуелсіздік  әр қазақтың жанында!

Отан

Отан деген- атамекен.
Отанымды сүйемін мен.
Отан жерім,Отан елім
Міне,менің Қазақ жерім.

